Na temelju članka 17. i članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08 i 61/11.), pročelnica  Upravnog odjela za komunalni sustav, prostorno uređenje,  zaštitu okoliša i imovinu raspisuje

NATJEČAJ
za prijam službenika/ice višeg referenta za investicije 

i održavanje u Upravnom odjelu za komunalni sustav, prostorno uređenje, zaštitu okoliša i imovinu
– 1 izvršitelj/ica na neodređeno vrijeme uz probni rad od tri mjeseca.
Uvjeti:

- sveučilišni prvostupnik građevinarstva ili stručni prvostupnik građevinarstva,

- najmanje jedna godina radnog iskustva na odgovarajućim poslovima, 

- položen državni stručni ispit,

- poznavanje rada na računalu,
- položen vozački ispit „B“ kategorije.

Opći uvjeti za prijam u službu su:

–  punoljetnost

–  hrvatsko državljanstvo

– zdravstvena sposobnost za obavljanje poslova radnog mjesta na koje se osoba prima.
Radnim iskustvom na odgovarajućim poslovima razumijeva se radno iskustvo ostvareno na poslovima netom navedenog stupnja obrazovanja (stručne spreme) i struke.
Uvjet stručnog znanja (stupnja obrazovanja) ispunjava i osoba koja je prema ranijim propisima stekla višu stručnu spremu građevinskog usmjerenja.

Natjecati se mogu i kandidati koji nemaju položen državni stručni ispit, a dužni su ga položiti najkasnije u roku od godine dana od prijama u službu.

U službu ne može biti primljen kandidat za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08,61/11).
Nepravodobne i nepotpune prijave na natječaj neće se razmatrati, niti će podnositelji

nepotpunih prijava biti pozivani na dopunu prijave. Osobe koje podnesu nepotpune ili

nepravodobne prijave na natječaj ne smatraju se kandidatima prijavljenima na natječaj.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju, smatra se da je povukao prijavu na javni natječaj.

Na web-stranici Grada Crikvenice, www.crikvenica.hr naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.
Na istoj web-stranici i na oglasnoj ploči Grada Crikvenice, Kralja Tomislava 85, Crikvenica, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
Kandidati koji ostvaruju pravo prednosti pri zapošljavanju, dužni su u prijavi na natječaj pozvati se na to pravo i imaju prednost u odnosu na sve ostale kandidate samo pod jednakim uvjetima. Uz prijavu na natječaj dužni su priložiti rješenje odnosno potvrdu iz koje je vidljivo navedeno pravo te potvrdu o nezaposlenosti Zavoda za zapošljavanje izdanu u vrijeme trajanja ovog natječaja.
Uz prijavu na natječaj kandidati su dužni priložiti dokaze o ispunjavanju uvjeta:

- životopis,
- dokaz o stručnoj spremi i struci određenih ovim natječajem (izvornik ili                       preslika diplome),
- dokaz o hrvatskom državljanstvu (preslika domovnice ili preslika osobne iskaznice),
- uvjerenje o radnom iskustvu (preslika potvrde o podacima evidentiranim u matičnoj evidenciji Hrvatskog zavoda za mirovinsko osiguranje),
- preslika uvjerenja o položenom državnom stručnom ispitu,
- preslika vozačke dozvole,
- uvjerenje da podnositelj nije pod istragom i da se protiv njega ne vodi kazneni postupak, ne starije od tri mjeseca (izvornik ili preslika),
- dokaz o informatičkoj naobrazbi (preslika svjedodžbe ili   SEQ CHAPTER \h \r 1potvrda o položenom predmetu informatika ili preslika potvrde o položenom informatičkom tečaju i sl.,
- vlastoručno potpisana izjava kandidata o nepostojanju zapreka iz članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati).
Kandidat koji bude izabran dužan je priložiti i dokaz o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima. Ako izabrani kandidat ne dostavi dokaz o zdravstvenoj sposobnosti, smatrat će se da ne ispunjava uvjete propisane natječajem.

Prijave na natječaj s dokazima o ispunjavanju uvjeta, dostavljaju se u roku od 15 dana od objave natječaja u Narodnim novinama, s naznakom: »Natječaj za višeg referenta za investicije i održavanje«, na adresu: Grad Crikvenica, Kralja Tomislava 85, 51260 Crikvenica. Na natječaj se mogu javiti osobe oba spola.

O rezultatima natječaja kandidati će biti obaviješteni u roku od 60 dana od isteka roka za podnošenje prijava.

